Rasa Levickaitė

Rasa Levickaitė (g. 1981 m. balandžio 6 d. Vilniuje) – socialinių mokslų srities daktarė (ekonomikos mokslo kryptis), Lietuvos kūrybos ekonomikos, kūrybinių ir kultūrinių industrijų tyrėja, kūrybinių iniciatyvų autorė, turizmo industrijos verslo praktikė, Kazimiero Simonavičiaus universiteto docentė. Sutuoktinis – Ramojus Reimeris, vaikai – Agnius ir Vilnius.

Biografija 

1987–1999 m. mokėsi Vilniaus IX vidurinėje mokykloje (dabartinė Šv. Kristoforo gimnazija). 2006 m. įgijo informacijos visuomenės studijų specialybės sociologijos magistro kvalifikacinį laipsnį (Vilniaus universitetas), 2009 m. – vadovų mokyklos vadybos ir verslo administravimo kvalifikacinį magistro laipsnį (ISM vadybos ir ekonomikos universitetas, BI Norwegian Business School), 2015 m. apgynė socialinių mokslų srities, ekonomikos mokslo krypties daktaro disertaciją "Kūrybos ekonomikos tvariosios plėtros modeliavimas" (Vilniaus Gedimino technikos universitetas). Nuo 2000 m. – turizmo industrijos verslo praktikė, nuo 2008 m. – kūrybos ekonomikos, kūrybinių ir kultūrinių industrijų sričių tyrėja, dalyvaujanti akademinėje veikloje. 2012-2015 m. vadovavo Kazimiero Simonavičiaus universiteto Kūrybos visuomenės ir ekonomikos institutui. 2015-2018 m. ėjo docentės pareigas Vilniaus Gedimino technikos universitete. Nuo 2020 m. eina docentės ir vyresiosios mokslo darbuotojos pareigas Kazimiero Simonavičiaus universitete. Yra mokslinio žurnalo "Creativity Studies" redakcinės kolegijos narė.

Akademinė veikla 

Mokslinių interesų pagrindinės sritys: kūrybos ekonomika, kūrybinės ir kultūrinės industrijos. Paskelbė daugiau nei 20 mokslinių darbų, stažavosi JAV (Eastern Illinois University, South University, University of Texas), Danijos (Copenhagen Business School), Prancūzijos (Paris Graduate School of Management), Jungtinės Karalystės (Kingston University), Turkijos (Istambul Aydin University), Italijos (Impact HUB Firenze) universitetuose ir tyrimų centruose, skaitė paskaitas Portugalijos, Olandijos, Vokietijos, Turkijos universitetuose. Pristato pranešimus tarptautinėse mokslo konferencijose kūrybos ekonomikos, kūrybinių ir kultūrinių industrijų klausimais. Su bendraautoriais yra parengusi Vilniaus m. kūrybinių industrijų žemėlapį (2010 m.). 2008 m. įteiktas Lietuvos Respublikos Seimo Mokslo, švietimo ir kultūros komiteto apdovanojimas už aktyvią veiklą plėtojant Lietuvos kultūros sklaidą. Pelniusi įvairius kitus valstybinius ir universitetų apdovanojimus, Lietuvos mokslo tarybos, Lietuvių fondo stipendijas už akademinius pasiekimus. Su bendraautoriais sukūrusi akredituotas ir vykdomas Kūrybinių ir kultūrinių industrijų, Pramogų ir turizmo industrijų, Mados industrijos, Verslo sociologijos bakalauro studijų programas bei Kūrybos ekonomikos, Integruotos kūrybos komunikacijos magistro studijų programas.

Bibliografija 

 Levickaitė, R. 2021. „Skaitmeninė mada: pasaulio apžvalga ir lietuviškos mados eksperimentai“, 167–189. Iš Zabarskaitė, E., Norbutaitė, M., Venckus, R., Pipinytė, Ž., Skerstonas, E., & Jonaitienė, V. et al. 2021. Mados fenomenas. Mada kūrybos visuomenėje. Vilnius: Kazimiero Simonavičiaus universitetas; 216 p.
 Levickaitė, R. 2021. An interdisciplinary project as an inclusive learning 105 approach: the case of a digital fashion project. Current Issues of Business and Law, Vol. 1, p. 105-111. ISSN 2029-574X (online).
 Rutkauskas, A. V.; Levickaitė, R.; Maknickienė, N. 2014. Creative Economy: Search for Universally Sustainable Development Possibilities in the Context of Lithuanian Creative and Cultural Industries, Asian Journal of Business and Management, 2(4): 246–257.
 Levickaitė, R. 2012. Theoretical and Practical Perspectives on Creative Economy (Selected Cases), Business and Management’12: 669–674.
 Levickaitė, R. 2012. Interlinks of Cultural and Creative Economies through Creative Products and Services, Mokslas – Lietuvos ateitis 4(3): 256–261.
 Valevičius, M.; Levickaitė, R. 2011. Lighting of Cultural Heritage as a Tool to Exibit Historical Architectural Values in the Context of Creative Industries (The Case of Ukmerge), Limes 4(2): 162–176.
 Stankevičienė, J.; Levickaitė, R.; Braškutė, M.; Noreikaitė, E. 2011. Creative ecologies: developing and managing new concepts of creative economy, Business, Management and Education 9(2): 277–294.
 Levickaitė, R. 2011. Four Approaches to the Creative Economy: General Overview, Business, Management and Education 9(1): 81–92.
 Levickaitė, R. 2011. Kūrybinės industrijos: klasifikavimo sistemos ir modeliai XXI a. kūrybos ekonomikos kontekste, Mokslas – Lietuvos ateitis 3(2): 21–27.
 Levickaitė, R.; Reimeris, R.; Žemaitis, E. 2011. Kūrybinių industrijų bendruomenės socialinės aplinkos formavimas neformalaus mokymosi ir atvirų inovacijų principais: atvirų inovacijų forumo „Aš, idėja“ atvejis, Filosofija. Sociologija 22(2): 162–176.
 Levickaitė, R. 2011. Studijų pasirinkimo motyvai – unikalios studijų programos ir jų viešinimas (Vilniaus Gedimino technikos universiteto tyrimas), Santalka 19(2): 60–67.
 Levickaitė, R. 2011. City Festival – A Traditional Cultural Expression of the Creative Industries (The Case of International Contemporary Dance Festival „New Baltic Dance“), Limes 4(1): 36–53.
 Levickaitė, R.; Reimeris, R. 2011. Kūrybos ekonomikos penkiakampis, Santalka: Komunikacija 19(1): 83–91.
 Levickaitė, R.; Reimeris, R. 2011. Franšizės suvokiamos vertės formavimas: teorinės įžvalgos // Verslas: teorija ir praktika 12(1): 85–91.
 Levickaitė, R. 2010. Vilniaus Gedimino technikos universiteto bakalauro studijų kokybės tyrimas (2009 m.), Santalka. Edukologija 18(4): 66–80.
 Levickaitė, R. 2010. Generation X, Y and Z: How Social Networks Form World Without Borders Concept (The case of Lithuania), Limes 3(2): 170–183.
 Levickaitė, R.; Reimeris, R. 2010. Franšizės verslo modelis: teorinės įžvalgos, Verslas: teorija ir praktika 11(2): 134–142.
 Levickaitė, R. 2010. Kūrybingumo fenomenas kaip kompleksinio reiškinio evoliucija, Logos 63: 201–212.
 Levickaitė, R. 2010. Kūrybinės industrijos: Vilniaus Gedimino technikos universiteto studijų programos tyrimas, Santalka: Edukologija 18(2): 67–76.
 Mokomoji knyga kūrybinių industrijų, vadybos, komunikacijos studentams (vertimas). Howkins, John. Kūrybos ekonomika. London: Penguin Books, 2007. Vilniaus Gedimino technikos universiteto leidykla „Technika“, 2010. Iš anglų kalbos vertė Rasa Levickaitė ir Ramojus Reimeris.
 Levickaitė, R. 2008. Socialinių sąlygų dualizmas: religija, moralė, mokslas, Santalka: Filosofija 16(3): 50–55.

Šaltiniai 

Lietuvos pedagogai